66 
Hy p num. 
SUBDIVISIO: Cupressiformia -Brid. 
Iypnum Chamissonis: repens, pinnatum, foliis circinatis ovato-acumina— 
tis faleatis serrulatis, capsula exigua urceolata cernua, operculo brevirostri obliquo. 
Descriptio. 
Caulis repens, pinnatus, 1-2 lineas longus, per interstitia radiculosus, 
rufescens vel pallide viridis, ramosus; rami inaequales, :simplices vel subfascicu- 
latim ramosi, apice incurvi. Folia subdisticha, imbricata, ovato-lanceolata , acu- 
minata, circinata, apice serrulata ; enervia, concava, pallide viridia ; retis areolae 
laxae, parallelogrammae. Flores axillares. Folia perichaetialia exteriora 
duplo longiora, quam caulina , erecta, adpressa, lanceolata , isse acuminata, 
subintegerrima, retis areolis laxioribus ; — interiora minuta, lineari-lanceolata, 
caeterum exterioribus conformia. Vaginula crassa , cylindrica , virescens , foliis 
perichaetialibus interioribus adnatis tecta, a pedunculo solvenda. Pedunculus 
4-5 lineas longus, laevis, siccitate ortus, basi purpurascens, apicem versus palli- 
dior. Capsula brunnea, e pedunculo apice arcuato cernua, interdum fere pen- 
dula, perexigua, sub ore valde constricta, indeque urceolata , laevis, fusca. .Pe-- 
ristomium duplex: exterius e dentibus sedecim incurvis lanceolatis | solidis 
trabeculatis flavescentibus; interius membrana flavicans, subhyalina, in dentes 
| sedecim lanceolato-subulatos longitudine dentium peristomii exterioris, ciliis capil- 
laribus interiectis, divisa. Operculum hemisphaericum , brevirostre, rostello 
subulato obliquo obtuso capsulae concolore. Calyptram non vidi. 
Habitat in Insula Zadack, ubi A. a Chamisso, vir amicissimus, in iti- 
nere circa terram legit. | 
Differt ab Hypno amoeno Medw. statura duplo minore, babitu graciliore 
pinnato, foliis serrulatis falcatis confertioribus, setis brevioribus. 
Explicatio iconum "Tabulae XIII. 
Fig. 1) Surculus singularis cum capsulis magnitudine naturali. 
— $2) Ramus; aucta magnitudine. 
— 3) Folium caulinum , aucta magnitudine. 
— 4) Folium perichaetiale, aucta magnitudine. 
— 5) Capsula cum peristomio , aucta maenitudine. 
